Príloha č. 11 výzvy

**Riadenie projektu – vytypované pozície – náplň činnosti a kvalifikačné predpoklady**

**Projektový manažér**

* zodpovedá za implementáciu projektu v súlade so schválenou žiadosťou o NFP, resp. zmluvou o NFP, s platným systémom finančného riadenia a systémom riadenia EŠIF, platnými právnymi predpismi SR a EK, usmerneniami a pokynmi SO súvisiacimi s čerpaním fondov EÚ,
* sleduje platné právne predpisy SR a EK, usmernenia a pokyny SO, súvisiace s čerpaním fondov EÚ,
* zodpovedá za implementáciu projektu v súlade so schváleným harmonogramom realizácie aktivít projektu,
* zodpovedá za napĺňanie merateľných ukazovateľov projektu,
* zodpovedá, resp. koordinuje všetky činnosti súvisiace s implementáciou projektu – monitorovanie projektu, publicitu projektu, verejné obstarávanie a pod.
* koná vo vzťahu k dodávateľom, resp. partnerom na projekte,
* zodpovedá za komunikáciu s SO v oblasti vzťahov vyplývajúcich zo zmluvy o NFP.

Minimálne kvalifikačné predpoklady

* vysokoškolské vzdelanie 2. stupňa
* min. 3 ročná prax v oblasti projektového riadenia
* prax s výkonom riadenia projektu/projektov financovaných zo štrukturálnych fondov vítaná

**Finančný manažér/hlavný finančný manažér**

* zodpovedá za správne finančné riadenie projektu v súlade so  schválenou žiadosťou o NFP, resp. zmluvou o NFP, s platným systémom finančného riadenia  a systémom riadenia EŠIF, platnými právnymi predpismi SR a EK, usmerneniami a pokynmi SO súvisiacimi s čerpaním fondov EÚ,
* zodpovedá za čerpanie rozpočtu v súlade s pokrokom v implementácii projektu a dosahovanými ukazovateľmi,
* zodpovedá za komunikáciu s SO v oblasti finančných vzťahov vyplývajúcich zo zmluvy o NFP,
* zodpovedá za prípravu žiadostí o platbu a včasné predkladanie ŽoP vrátane úplnej podpornej dokumentácie (rozsah stanoví SO),
* zodpovedá za oprávnenosť výdavkov prijímateľa v súlade s platnými pravidlami oprávnenosti,
* sleduje platné právne predpisy SR a EK, usmernenia a pokyny SO, súvisiace s čerpaním fondov EÚ.

Minimálne kvalifikačné predpoklady

* vysokoškolské vzdelanie 2. stupňa ekon. zamerania
* min. 3 ročná finančná prax v projekte/projektoch financovaných zo štrukturálnych fondov resp. v iných projektoch (v prípade hlavného finančného manažéra)
* minimálne 2 roky praxe v oblasti finančného riadenia a/alebo účtovníctva (v prípade finančného manažéra)

**Manažér pre monitorovanie**

* vykonáva priebežné sledovanie pokroku projektu,
* zodpovedá za správne evidovanie výsledkov projektu a vypracovanie monitorovacích správ, doplňujúcich monitorovacích údajov a informácií pre SO v rámci riadenia projektu.

Minimálne kvalifikačné predpoklady

* vysokoškolské vzdelanie 2. stupňa
* min. 1 rok praxe v oblasti monitorovania a/alebo hodnotenia

**Administratívny zamestnanec**

* vykonáva administratívnu a odbornú podporu projektu;
* spracováva podklady pre implementáciu projektu v súlade s časovým harmonogramom a rozpočtom projektu;
* zabezpečuje spracovanie prieskumov trhu pre potreby projektu,
* administratívna príprava a kontrola podkladov do žiadostí o platbu, monitorovacích správ,
* zabezpečuje spracovanie podkladov pre účtovníctvo, štátnu pokladnicu, pre personalistiku, mzdovú agendu, evidenciu majetku;
* administratívna agenda (napr. spracovanie cestovných príkazov);
* zabezpečuje komunikáciu s účastníkmi aktivít

Minimálne kvalifikačné predpoklady

* stredoškolské vzdelanie
* min. 2 ročná prax v oblasti administratívy